|  |  |  |  |
| --- | --- | --- | --- |
| **Azonosító** | **A bejelentés tartalmi kivonata** | **Státusz** | **Vizsgálat eredménye** |
| 1475130 | Bejelentő egy fővárosi kerületi önkormányzat döntéshozatali eljárását, döntésének jogszerűségét kifogásolja a helyi építési szabályzat (HÉSZ) módosítása kapcsán. | lezárt | Budapest Főváros Kormányhivatala válaszában megírta, hogy a Magyarország helyi önkormányzatairól szóló 2011. évi CLXXXIX. törvény 134. § (1) bekezdése értelmében a Kormányhivatalnak érdemi intézkedésre csak kifejezett jogsértés észlelése esetén van módja, vagyis akár a működéssel, akár a testületi döntéssel szembeni „fellépés” alapja kizárólag azok tételes jogszabályokkal való összeütközésének a megállapítása lehet. Figyelemmel azonban arra, hogy jelen vizsgálat során a Kormányhivatal konkrét normaszegést nem tárt fel, további intézkedés megtételére nincs lehetőség.  A környezet-és természetvédelmi hatósági jogkörében eljáró Pest Vármegyei Kormányhivatal kifejtette, hogy a bejelentésben kifogásolt területen többlakásos lakóépület és a hozzájuk tartozó parkoló létesítésére vonatkozó előzetes vizsgálati eljárás volt folyamatban a nyilvánosság bevonásával és értesítésével.  Az eljárás során a területen esetlegesen előforduló védett természeti értékek tekintetében megkeresett Duna-Ipoly Nemzeti Park Igazgatóság (a továbbiakban: DINPI) adatszolgáltatása mellett nem emelt kifogást a beruházás és a kapcsolódó tevékenységek megvalósítása ellen. Továbbá megállapításra került, hogy a DINPI nem rendelkezik a területre vonatkozóan dokumentált adattal védett növény- és állatfajok előfordulásáról, valamint a terület inváziós növény fajokkal, elsősorban ezüstfával fertőzött.  Az előzetes vizsgálati eljárást lezáró határozat megállapította, hogy az érintett ingatlanokon, a többlakásos lakóépület és a hozzájuk tartozó parkoló létesítésének jelentős környezeti hatása nincs, környezeti hatásvizsgálat lefolytatása nem szükséges. |